open-index/open-wikipedia-markdown huggingface dataset:
Joachim Coens

thumb|<center>Joachim Coens
**Joachim Coens** (Brugge, 6 september 1966) is e West-Vlamsche manager en  by de CD&V. J'is vo de moment burgemêester van Damme. Je was boas van d'have van Zêebrugge tusschn 2001 e 2009 en voorzitter van de CD&V tusschn 2019 en 2022.

## Polletiek
Joachim Coens is achter z'n voader Daniël Coens in de polletiek gegoan. Van 1995 toe in 2001 zaat y in 't Vlams parlement. Je was ook scheepn in Damme sedert 1995. Achter 't dôdelik otto-accident van burgemêester Dirk Bisschop in meie 2014, is beslist van êeste scheepn Coens te benoemn toet burgemêester van Damme.
## D'Have van Zêebrugge
Joachim Coens is burgerlik bouwkundig ingenieur van ipleidienge, en eit êest in nen bouwfirma gewerkt in 't buutnland (Dubai en Oost-Europa). Achter z'n nationoale pollitieke carrière is't y begunn by de Maritiem, de Moatschappy van de Brugse Zêevoartinrichtiengn (MBZ), woar dat y gedillegird besteurder was. Onder z'n bestier is d'have ferme gegroeid, 't containerverkêer bevôorbild is me 33% gesteegn in drie joar tyd.

## Externe koppeliengn
*Damme CD&V
*Port of Zeebrugge
Meirel

E **meireloare**, **merelaar**, **mereloan** of **meirel** is e zangveugel uut de famille van de Lysters (Turdidae). De noame komt van 't Latynse wôord voe meireloare, *merula*. 

## Vôornkomn
### Uutzicht
De man van e meireloare is ossan zwort med en orajen bek en e gilvn oogriengel. 't Is e redelik grôotn veugel, oengeveer 25&nbsp;cm lank en anze nunder vlerken oopn doen, kommn ze an e klêne 40&nbsp;cm. Ze kun vuuf joar oed kommn.

't Wuuf (de puppe) is noois zwort, z'is bruunachtig, mo doenkerder dan lysters. Neurn bek is idder gilf of bruun.

De joengn en idder e grysdn bek.

thumb|left|'t Wuvetje

### Verspreidienge
Meireloars komn overol in Europa vôorn, zest up Ysland, mo doa zyn ze zeldzoam. Buutn Europa leevn ze in Nieuw-Zêeland en Oostraalje, woa danze inevoerd zyn. 't Es en sorte die vele vôornkomt in West-Vloandern, oendermêer oek in de menschn nunder ovetjes. Over hêel Vloandern is 't 'n veugel die in 't mêeste aantal ovetjes zit (vogens de veugeltellienge van 2006 van Natuurpunt).

## Teetn
Z'eetn olles, mo ze zyn setoe ekend deurdanze spriengn in 't ges om trilliengn te moakn en ezo tettienks no boovn te lokkn. 

Kapotte slekuuzn zyn mêestol va lysters.

Z'en e slichte noame omdanze geirn kriekn eetn. An nandern kant zyn mereloars oek ekend omdan de mêeste menschn viendn danze schône kunn schufeln.
Vienkezettieng

E **vienkezettieng** is e wedstryd woaby da eigenoars van vienkn optêekn oevele kêers da nunder veugel schufelt. 't Is e sport die redelik populair is in West-Vloandern, in 't bezounder by gepensioneerde menschn.

## Oe goat et in ze werk?
D'eigenoars (vienkeniers) zettn nunder kôoitje mi nunder vienke (e mannetje) geweune op stroate. Idder ki da de vienke ze typies liedje schufelt (*suskewiet*) meug je e striptje zettn mi kryt op e stok. Let wel: de vienkeniers controleern ossan de vienke van nunder gebeur; nôois van nunder zevve. 'n Veugel die achter e bepoaldn tyd 't mêest eschufeld et, wint.

De pryzn zyn belange ni zo grôot lik by de duvesport: tien euro winste is ol vele geld.

## Geschiedenisse
Volgens geschiedsschryvers bestoat de sport zekers ol sedert 1595: d'r zyn spôorn van e vienkezettieng in Yper. In 't begun woarn de kôoin moa klêne ('kattebete' noemnde ze). Moa nu zyn d'omstandigeedn styf verbeterd.
Vroeger, toen da de menschn nog ni zo styf begoan woarn mi de bêestjes, duvnde ze nunder vienke oek blend moakn: azo wos'n miender ofeleid. Dat is verboodn sedert 1916, deur de Duutschers. Die martelieng wos ten ander ni nôdig: de kôoi e bitje dounkerder moakn is ol enoeg om 'n veugel te doen schufeln.

## Achteruutgang
D'r zou nog mêer of 20.000 vienkezetters zyn, moa de sport is an 't achteruutgoan: letter jounge gastn zettn de tradisje vodder. Verzekerst ouk om da je 's zundag 's nuchters styf tielik moet ipstoan: dikkers moe je ol round 7u30 inschryvn a de zettieng begunt 't neegn.

## Museum
D'r bestoat in hêel de weireld moar êen Vienkemuseum. Da stoat in Ulste (dêelgemêente van Oarelbeke).

## Externe koppeliengn
* Styf uutgebreide site van de Koninklijke Nationale Federatie - Algemene Vinkeniersbound A.Vi.Bo. VZW
* Foto's van e vienkezettieng in Woumn
Padde

E **padde** (*Bufo bufo*) is e bêeste die vele in West-Vloandern vôornkomt. 't Is en amfibie, e leeft dus in en buutn 't woater. 

## Leevnswyze
Paddn leevn zevve nie in 't woater, ze kêern wel ieder joar were voen eiers te leggn.

Je viendt paddn in olle sôortn streekn (wêen, busschn, stikkn,...) en ze koloniseern oek zêre nieuwe pittn (oek dedie die nie nateurlik zyn), mo je zie ze nie vele omdan ze mêestol moa met 'n schemer uutkommn.

Z'eetn olle sôortn fernient en aar bêestn (tettienks, slekken,...)

Nunder grotste bedreigiengn zyn reigers, vossn en fiesjows (die 't vel, woa dat er vergif inzit, ofdoen).

## Paddntrek
Ieder joar tusschn begun februoari en oof april trekkn paddn were no de woaterpittn woa dan ze ebôorn zyn (oungeveer, want nieuwe woaterpittn in 'n omtrek van bestoande pittn groakn oek ekoloniseerd) voun te poarn en eiers te leggn. Doavôorn moetn ze mêestol e hêel ende were kêern en an ze toune e grôte boane over moetn steekn, zyn der vele plat ereen. Doavôorn zyn der in vele gemêentn overzetaksjes voe de bêesn t'epn.

Achter dan ze epoard en, kêern z'oek were, mo nie me zovele in ekê.

## Vôortplantienge
E padde legt eiers in 't woater in lange droan, mêestol round en tusschn woaterplantn edroaid. At wuvetje die eiers legt, bevrucht 't vintje ze beist dat 'n up neur rik zit. Achter en ende kommn der doa dikkoptjes uut, die van e padde ossan schoezwort zyn. Z'eetn toune surtout algn. Doarachter groein ze vors en ze krygn êest achterpôotn en toune mo vôorpôotn. Loater verteirt nunder steirt en krygn ze de vorme van en echte padde. 't Is van toune vors dat 'n up 't land go goan leevn.

## Aar paddn in West-Vloandern
* **[[Vroedmêesterpadde]]** (*Alytes obstetricans*): round Gilwe is er e populoasche, mo dat zyn der die uutezet zyn en die van uut Itoalië kommn. Vroeger en der in West-Vloandern wel nog eleefd. De populoasche roend Gilwe is wel goed bezig. 't Vintje droagt de bevruchte eiers up ze rik mei. En oudt ze nat en smyt ze an ze bykan moetn uutkomn in 't woater. 
* **[[Rugstreeppadde]]** (*Bufo calamita*): e klêene padde met e strepe up ze rik. Komt ollêne nog vôorn an de kust in De Panne, Koksyde en Nieuwpôort. Styf bedreigd.

## Kykt ook noa
*Paddnoverzet


Ofbeeldienge:AlytesObstetricansMaleWithEggs.jpg|MannetjesVroedmêesterpadde (*Alytes obstetricans*) med'eitjies an'zyn achterpoatn.
Ofbeeldienge:BufoCalamitaByNight.jpg|A Rugstreeppadde (*Bufo calamita*) 's nachs


## Externe koppeliengn
* Mêer uutleg over de paddn
* Woa dat de geweune padde vôornkomt in Vloandern
Katsberg

'n **Katsberg** (Frans: Mont des Cats) is e getugeneuvel in Frans-Vloandern. ’n Berg legt op ’t gebied va de gemêente Godsvelde. En is 150 meters oge. 't Zwoarste stik van 'n Katsberg is 14 %; gemiddeld lop et 9% omoge.

Op ’n top van ’n berg legt er een abdy. De poaters-trappistn moakn e koas die *Mont des Cats* noemt. De abdy zelve kuj nie bezoekn.

Wielerliefebbers kunn 'n Katsberg kenn va 'n koers: Gent-Wevelgem is ier ol e poar keirs epasseerd: i 1957, i 1993 (2 keirs), in 1994 (2 keirs) e 1995 (2 keirs). 
De Rounde van Vrankryk is êne kè epasseerd. Mountainbikers kunn nunder doar ouk jeunn, want 't zyn doar e masse eirdeweugeltjes. Oundermêer de toertochtn van Kemmel, Dikkebus en Rinnegelst passeern derover.

'n Berg is ouk va belang voer een andern reedn: 't stoan radio- e televiezjezenders op.

## Externe koppelienge
*Website van d'abdy (FR)
Universiteit

thumb|<center>Katholieke Universiteit Leuven 
Een **universiteit** es een schole vo hoger ounderwys & wetenschappelyk ounderzoek.
Nen universiteit es ipgedêeld in verschillende faculteitn lik Lettern & Wysbegeerte, Rechtn, Geneeskunde, ...

In West-Vloandern es't er moar ênen universiteit en da es de KULAK (K.U.Leuven Campus Kortrijk).

## Geschiedenisse
Ol van in de Klassieke Oudeid bestoan er universiteitn. Peist moar an de oude Griek'n die ogere ipleidieng volgen me reken'n & schryvn a ge ton genoeg geld a.

## Universiteitn in [[Vloandern]]
Vloandern eit zes universiteitn die in associasie zyn me ogescholen.
Die universiteitn zyn:
* KUB: Katholieke Universiteit Brussel
* KUL: Katholieke Universiteit Leuven
* UA: Universiteit Antwerpen
* UG: Universiteit Gent
* UHasselt: Universiteit Hasselt
* VUB: Vrije Universiteit Brussel

## Oe zit nen universiteit in elkaar?
Êest moe je ne **bachelor** (*graduoat* of *kandidature* van vroeger) doen van drie joar. Moa a je vo dokteur studeert, moe je êest zeevn joar studeern, en ton zie je nog moa uusdokteur.

Achter jonne bachelor es't eigenlik de bedoelienge van verder te studeern. Da noemt ton ne **master** (*licencioat* van vroeger) bvb. ne master in de Toal- en Letterkunde: Romoansche Toaln, Germoansche Toaln...

Achter jonne master keunt dje ol goan werk'n, mo ge keunt ton nog een doctoraatsipleidienge volgn vo ton zelve lesse te geevn an nen universiteit of ogeschole.

## Externe koppeliengn
* [Site van de [Katholieke Universiteit Leuven]]
* [Site van de [KULAK]]
* [Site van de [Katholieke Universiteit Brussel]]
* [Site van de [Universiteit Antwerpen]]
* [Site van de [Universiteit Gent]]
* [Site van de [Universiteit Hasselt]]
* [Site van de [VUB|Vrije Universiteit Brussel]]
Godsvelde

**Godsvelde** (Frans: *Godewaersvelde*) is een gemêente in 't Nôordn van Vrankryk, in 't Département du Nord.

## Geografie
't Legt teegn de Schreve, en Grenst an de gemêentn Boeschepe, Vleeter, Eke, Metern, Berten, Steënvoorde en Poperienge. 

## Beziensweirdigheedn
*De Katsberg legt op 't groundgebied va Godsvelde;
*Der es oek een muuzee over 't leeven an de grenze. Want Godsvelde es ekend voe zyn blauwn;
*Der is toen oek een toeristische attractie round emakt: de Smokkeltocht.

Ofbeeldienge:Godewaersvelde ancienne gare.JPG|Oude stoasje 
Ofbeeldienge:Godewaersvelde.JPG|De kerke
Ofbeeldienge:Henri le douanier.jpg|Reus Henri le douanier


## Externe koppelienge
* Schoolsite over 't blauwn
De Kattige Kat

**De Kattige Kat** is ne strip van Suske en Wiske, numerôo 205. 't Veroal speelt nem of in 't nôorn van Vrankryk, en in en round Yper en werd geschreven en getêeknd deur Paul Geerts.

## 't Veroal
Lambik wult 't Kanoal overzwem van Calais (Kales in 't Vlams) nor Iengeland en Sidonie voart mei. Oenderroute grakt ze betoverd deur en ekse, en ze peist dasse e katte is. 't Gebeurn toene van olle sôortn diengn (oundermêer met e Iengelschn oedstryder en 'n lêeuw van Bellewaerde). 

## Bekende plekkn
*Yper: Menepoorte, Belfort en Loaknalln, de reste van stee.
*Bellewaerde

## Missn
't Komt e boer in die *Toet toet* zegt. Wiske verstoat er eur nie an en zegt *"der passeert ier toch ginne tring?"*, woarip da Suske rustig zegt dat 'n doamei *"Ja ja"* wult zeggn. Dat is vaneigens nie juuste, *"toetoet"* wult *"toch wel"* zeggn.
Boeschepe

**Boeschepe** es e gemêente in Vrankryk in 't Noorderdepartement. 't Ligt in Frans-Vloandern, mêer bepoald in de Franschn Westoek, teegn De Schreve. Boeschepe grenst an de West-Vloamsche gemêentn Poperienge (mêer bepoald an Abêle) en an Heuvelland (an de dêelgemêente Westouter) en an de Fransche gemêentn Sint-Janskapelle, Bertn en Godsvelde. 

Boeschepe ligt in 't Frans-Vlamsche Houtland, in 't midd'n van't Heuvelland, an de voet van de Boeschepeberg en de Katsberg.

## Geschiedenisse
In Boeschepe ield calvinist Ghislain Damman uut Yper d'êeste oagepreekn up 't kerkof, 'n twoalfs'n juli van 1562, wa d'êeste vôorbode wos voe de beeldnstorm die êenigte joarn loater gienk losbreek'n in de Nederlandn.

In 1906 organiseerde de Fransche regerienge een inventarisoasje van de bezittiengn van de kerke. Sommigte inweuners va Boeschepe en nunder doateegn verzet. 't Kwam zelfs zo verre dat er e Boescheepnoare (Remi Ghysel) in de kerke zelve edôod is. 'n Dag d'rachter viel de Fransche regerienge Rouvier-III over die kwestje.

## Beziensweirdigeedn
* Den Ondankmeuln (*Moulin de l'Ingratitude* in 't Frans) uut de neegntiende êeuwe. De meuln is in 1884 vanuut Haezebroek veruusd na Boeschepe. De gemêente e nem in 1969 schône erestaureerd, en d'r e klêe museumtje in enstalleerd.
* De Sint-Moartnskerke, en allekerke uut de zestiende êeuwe die erbouwd is achter den Êestn Weireldoorloge.


Ofbeeldienge:Boeschepe_Eglise_R02.jpg|De Sint-Moartnskerke
Ofbeeldienge:Boeschepe-Mairie.jpg|'t Stadhuus van Boeschepe
Ofbeeldienge:Boeschepe, l'Ondankmeulen (le moulin de l'Ingratitude) et l'estaminet De Vierpot (le pot à braise).JPG|D'n Ondankmeulen en estaminet De Vierpot
Winnezele

**Winnezeele** (Frans: *Winnezeele*) es een gemêente van den Noorderdepartement in Vrankryk. 't Ligt in Fransch-Vlaenderen in de Franschn Westoek, teegen De Schreeve. 
thumb|center|250px|Winnezeele en Sinte-Maertenkerke
## Geografie
Winnezeele grenst an de West-Vlamsche gemêente Poperienge (mêer bepoald an de dêelgemêente Woatou) en an de Fransche gemêentn Outkerke, Herzel, Oudezele en Steënvoorde. 

## Geschiedenisse
D'êeste verwyzienge no da durp es *Winningasela* en wos weregevoundn in nen brief van Paus Calixte II uut 1119, die de bezittiengn van d'abdy va Notre-Dame de Bourbourg erkende.
Taumatawhakatangihangakoauauotamateapokaiwhenuakitanatahu

In Nieuw-Zêeland es d'r nen euvel van 305 meiters oge met de noamn: 
# *"Taumatawhakatangihangakoauauotamateapokaiwhenuakitanatahu"*, of ook wel
# *"Taumatawhakatangihangakoauauotamateaturipukakapikimaungahoronukupokaiwhenuakitanatahu"*
Da zoudt een van de langste noamn ter weireld zyn. De lokale inweuners kortn die noame vo 't gemak geweunlik of tot *Taumata*. 

## Betekenisse
thumb|Taumata noamploatje, 2006

Up de foto zie je en kleen informatiebordje woarup da de noame van dien euvel stoat, die je up den achterground kut zien. Ge zoedt et kun vertoaln lik "De top van den euvel woa da Tamatea, den vint mei de grote knieën, die weggesleerd en upgeklommn eit, en bergn na bin eit geslikt, die gekend es lik landeter, vo zyn lief de flute eit gespeeld mei zyn neuze". Ossjeblieft.

Die toale es et Maori, de officiële toale van Nieuw-Zêeland. De toale es nauwe verwant an 't Tahitioans en et Maori van de Cook Eilandn. Ze moakn ollemoale deel uut van de Oost-Polynesische toalfamilje.

## Langste soamengestelde stadsnoame
De langste stadsnoame ter weireld die uut meerdere woordn es soamengesteld, es Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit. Dat es de formele ceremoniële noame vo Bangkok, oofdstee van Thailand.

## Referesjn
Ann Demeulemeester

**Ann Demeulemeester** (Woaregem, 29 december 1959) es een West-Vlamsche modeontwerpster.

Ann Demeulemeester es êen van de zogezeide Antwerpse Zes, die in 1980 ofstudeerdn an de Koninklijke Academie van Antwerpn. In 1986 es ze soamn me de 5 andern deuregebrookn in Londn. Z'eit verder ol verskillnde modeshows gedoan in Parys, Londn en Milaan.  In 1987 eit ze een bedryf ipgericht, *BVBA 32*, die in 2005 nen omzet va 9 miljoen euro oalde. 
## Varia
Ann Demeulemeester es ôok nog in het nieuws gekoomn met de rechtzoake teegn Herman Brusselmans in 1999, omdat ie eur in êen va zyn boekn, 'Uitgeverij Guggenheimer' nogol beledigd oat. Ze eiste en verkreeg da et boek tydelik uit de rekkn es gehoald gewist, en z'eit loater een skoadevergoedienge va 2500 euro gekreegn.
## Externe koppeliengn
*Website van Ann Demeulemeester
*Ann Demeulemeester ip de Website van Woaregem
1954

1951 - 1952 - 1953 - **1954** - 1955 - 1956 - 1957
't Joar **1954** is 't 54e joar in de 20e eeuwe volgenst de christelikke joartellienge.
## Gebeurtenissn
* 23 april - Achille Van Acker vormt e linkse regeringe. By de parlementsverkiezingn verliest de CVP de absolute mêerderheid
* 6 juni - Êeste Eurovisie-uutzendinge
* In juli pakt Elvis Presley zyn êeste ploate (*That's all Right Mama*) ip by Sun Records en 't wordt direct e grôot succes
* 24 december – In Brussel wordt er e nieuwe politieke partye ipgericht: de Volksunie
## Geboorn
;februoari
* 15 - Armand Parmentier
;meie
* 8 - John Michael Talbot
* 20 – Robert Van de Walle
;juni
* 7 - Jan Theuninck
;oktober
* 3 - Stevie Ray Vaughan, Amerikoanschn blueszanger en gitarist
## Gestorvn
Peter Vandermeersch

thumb|<center>Peter Vandermeersch in 2010
**Peter Vandermeersch** (23 februoari, Toeroet, 1961) es nen West-Vlamsche journalist. 
In 1988 ist ie begost by de De Standaard en je wos mêer of elf joar hoofdredacteur van die gazette. 

Van 1 september 2010 ist ie hoofdredacteur van d’Hollandsche kwaliteitsgazette NRC Handelsblad.

## Carrière
*1988: Achter dat ie ofgestudeerd wos an Harvard, es 't ie begonn ip de cultuurredactie by De Standaard. Doar wos 't ie rubriekleidre vôo de byloage 'Kiosk'. Loater weirkte ie ip de redactie 'buutnland'. Andere jobs by de Standaard woarn: correspondent in Parys en New York, boas va 'Standaard Magazine' en adjunct-hôofdredacteur. 
*1998: Hôofdredacteur
*2001: Hôofdredacteur-directeur.
*2006: Olgemêen Hôofdredacteur van de VUM-gazettn en eindverantwoordelikke voo het redactionele beleid en de commerciële positionerienge van olle gazettn van de groep.
*2010: Hoofdredacteur van NRC Handelsblad.

## TV-iptreedns
Peter Vandermeersch es ôok gekend van polletiek-journalistiek TV-programma's, gelik 'Morgen Beter', 'Waarvan Akte', 'Villa Politica'. Ie wos in 2006 'peter' van de Herisem-meuln in Alsemberg (Vlams-Broabant) in 't koader van de Monumentenstrijd.

J’is ook êen van de recordhouders van de quiz ‘De Slimste Mens ter Wereld’ en je wos de bykan-Slimste Mens 2010.
De Schreve

thumb|right|De Schreveroute (rôo plakkatje) passirt ol de Schreve
**De Schreve** is e benoamienge die menschen uut de Westoek geevn an 't stik van de Frans-Belgsche grenze die de regio verdêelt in de Westoek en Frans-Vloandern. De Schreve noemn ze terplekke oek wel *de frountiern*.

Die grenze is e stoatsgrenze en gin etnische grenze. Z'is etrokkn in de 17stn êeuw, achter de Slag by Kassel. Ol weerskantn van de Schreve en de menschen nog joarenlank dezelfste toale eklapt, moa 't West-Vlams is e bitje mi eki achteruutegoan. Ollêne de styf oude menschen in Vrankryk klappn nog nunder Vlemsch.

D'r is e viloroute, de *Schreveroute*, van 46 kilomeiters daj ku volgen in 'n Vlamschen en 'n Franschn Westoek.

## Blauwn
Deur de soms grôte prysverschilln tusschen Vloandern e Vrankryk wos 't interessant om te *[[blauwn]]*, dat is marchandize over de grenze smokkeln.
1947

1944 - 1945 - 1946 - **1947** - 1948 - 1949 - 1950
't Joar **1947** is 't 47e joar in de 20e eeuwe volgenst de christelikke joartellienge.
## Geboorn
;januoari
*8 - David Bowie 
*10 - Paul Breyne
;ogustus
*7 - Sofia Rotaru
*24 - Roger De Vlaeminck
## Gestorvn
24 ogustus

**24 ogustus** is den 236stn dag van 't joar (237stn dag in e schrikkeljoar) in de gregorioansche kalender. 't Volgn nog 129 doagn toet 't ende van 't joar.
## Geboorn
* 1772 - Willem I van de Nederlandn
* 1947 - Roger De Vlaeminck, Vlamsche coureur
## Gestorvn
* 1313 - Hendrik VII van Luxemburg, keizer van 't Heilig Rooms Ryk
* 1540 - Parmigianino, Italioansche kunstschilder
Kanoal Kortryk-Bossut

Het **kanoal Kortryk-Bossut** es een West-Vlamske voart die de Leie verbiendt met de Skelde. Gelyk da de noame angeeft begunt et in Kortryk (*Leie*) en endigt et in Bossut (*Skelde*). Mo officiël is't achterstevwoaren: Bossut-Kortryk.

## Liggienge
De voart es 15,213&nbsp;km lang, een brièdte va 30-40 meiters en een diepte van 6 meiters. Het kanoal ligt ôger dan de Leie en Skelde, en et ôogteverskil moest ipgevangn weird'n deur 11 sluuzn. Der wos wok nen tunnel va 600 meiters langk ('souterrain') en een pompstation nôdig.

## Geskiedenisse
De voart es gegroavn gewist tussn 1857 en 1860 deur 1.100 weirkminsn. 't Wos in 't begun bedoeld voo 't vervoeren va stêenkool vanut de Borinoze noa Kortryk. In de joaren '70 es het kanoal verbrièdt gewist om grôtere skeep'n deure te loat'n. Doardeure woarn de ièste pomp'n nie sterk genoeg mi en ein ze een nieuw pompgebuow gebouwd noast 't oud. D'er zin oak mo 6 sluzen mè (3 groate en 3 klintjes)in platse van 11 en de soutring is utgegroaven.

De voart passeert in Stoasegem, Zwevegem, Knokke, Êestert en Moen. In Kortryk komt et ut in de Leie ip een plekke woar da overtyd Crommeleires brugge wos, moar woar da nu de nieuwe Groeningebrugge stoat. Der zyn nog een antal beskermde sluuzn (die drie klintjes, nummers negen tiene en elve) te zien.

## Toerisme
Vroeger kost je goe visskn ip de voart, moa omda sins kort het kanoal zelve moe instoan voo zyn zuverienge, es de kwaliteit van 't woater te slicht gekoomn voo de vis. Der zyn wok veloroutes langs de voart: de **Leie-Schelderoute** va 49&nbsp;km lôopt hêlegans langs 't kanoal. In Bossut keun je het oude pompgebow bezoekn da in 1992 deur de gemêente Oavelgem angekocht gewist es. Ge keunt er de oude pompn goan bezoekn en informoatie vindn over de streke.
Blauwn

**Blauwn** is productn over de grenze smokkeln, zounder de invoerrechtn te betoaln. 't Is e wôord daj vroegertyd surtout ôorde an de Schreve in de Westoek.

## Ôorsproung
Twêe condisjes voe te blauwn: d'r moet e grenze zyn, en je moet er geld mei kunn verdienn:
* Die grenze in de Westoek lopt van De Panne tout Euvelland. Ol de dorptjes die an weerskantn van die grenze leggn kostn blauwn. Moa de mêeste blauwers weunde in de streke va Poperienge, e mêer bepoald Roesbrugge en Oarienge. In Vrankryk wos Godsvelde e berucht smokkeloarsnest.
* 't Woarn ouk tydn, e we klappn nu van 'n êestn elft van 'n 20stn êeuw, dan de menschen mi rôoi nunder brôod verdiende, ouk ol vrochtn ze nunder kapot (dikkers tout 18 eurn op e dag). 
E blauwer die round 1930 op zyn eigen werkte, leverde een paksje toebak van 250 gram tegen 8 Fransche frang (dus e kilo teegn 32 FF). De winst is rap bereeknd: 15 kilo kostte voe de blauwer à peu près 105 FF, moa da kost 'n verkoopn voe 480 FF. Dat is e winste van 375 FF. E klêne vergelykieng: 375 FF wos 't gemiddelde moandlôon van e Fransman die op 't stik vrocht.

## Blauwers tegen kommiezen
De Fransche douaniers (*kommiezen*) speurnde surtout na voetspôorn: *rabat*, noemt dadde. Z'addn dikkers e prieme op zak van e goein meiter lengte, mi weeraksjes an. Doamei kostn ze stekkn in 't strôoi, e rap zien of dat er gin smokkelgerief in verdookn wos. Blauwers verdiende mêer of kommiezen. Dus je ku goa peizn da 't voe de kommiezen nu en toen moeilik wos om de wet te respecteern en ni in 'n duuk mei te doen met de blauwers. 

## Edendoagse vormn van blauwn
'n Dag van vandoage es 't er nog ossan redelik geblauwd, moa 't volt mindr ip omdamme mêer mobiel zyn.
* Tot in de joaren 80 wast'er nogol redelik vele geblauwd me illegoaln kortendrank. Dat es nu straf verminderd moa der es nu wel en commerce in hasj, wiet en consorten.
* Vele camiongchauffeurs verdiendn ne schônen frang by me tobak noa Iengeland te blauwn, moa da schynt ôok gekalmeerd te zyn. Oan n'andren kant zyn der nogol Iengelse die ier komn tobak kôpen vô in Iengland te verkôopn; dat es dus ôok blauwn oanze oovr de wettelikken limiet goane.
* Randgevallen in verband me de definitie van blauwn zyn:
** De gediefde containers me segritten die uutgevoerd wirden of in sommigste privé-kriengen verkocht wirden.
** De gasten die meedoene aan BTW-carrousels of me mersjandyze die van de camiong "gevolln" es.
** De zwarte commerce in de illegoale copies van cd's, dvd's en surtout van grôte merken (Lacoste, Cartier,...).

## Karel de Blauwer
Karel de Blauwer is e personage uut vertelliengsjes die symbool stoat voer olle blauwers. Zyn standbeeld stoat in Oarienge.

## Toerisme
* In Oarienge organiseern ze idder joar e Karel de Blauwer verkiezienge bissn de Blauwersfêestn.
* In 'n omtrek van Mêenn kuj de Kommiezenroute volgen: 50 kilometers mi je vèlo ol gemêentn lik Wervicq-Sud, Bousbecque (Busbeke- bosbeke), Halluin (Haelewynde), Rekkem en Lauwe.
* Blauwersroute: mi de bôte (je voart van de streke van Wervik e Koomn tout an Wambrechies (Wemmersies), op de Leie en de Deûle) of mi 'n otto.

## Bronne
SOHIER, R., Van Blauwers en commiezen, Davidsfonds 1999, Poperinge - IJzereweelde
Illig-Bloedbasiliek

thumb|<center>Illig-Bloedbasiliek in Brugge
**D' Illig-bloedbasiliek** stoat ip de Burg in Brugge. 't Es êén van de gebouwen in 't centrum da mêest bezocht zyn deur toeristn.

De middelêeuwse Illig-Bloedbasiliek is 'n dubbelkapelle me twi hêel verschillege verdiepn. 
De sobere moa indrukwekkende Sint-Basiliuskapelle beneejn is romoans, moa de boovnkerke, d'Illig-Bloedkapelle, is gotisch.
De kerke is gebouwd in de 12e êeuwe in ipdracht van Diederik van den Elzas, graaf van Vloandern. Ze was hêeltegans romoans, mo 'n bitje me ne kêer wierd de boovnkerke vanof 't ende van de 15e êeuw erbouwd toet 'n grottere, gotische kerke. 
Binst de Fransche Revoluusje is de boovnkapelle byna hêel kapotgemakt.
In de 19e êeuwe is ze gerestoreerd en in 1923 krêeg ze de name basiliek.

In 't bovenste dêel stoat de relikwie van 't Illig Bloed. 

Vo de toeristn is 't er ook 'n klêen museum ingericht.

Ofbeeldienge:Bruges_Belgium_Basilica-of-Holy_Blood-01.jpg|De vergulde bronzn beeldn en halve medaillongs van lienks no reks: 
Ofbeeldienge:Bruges basilica Isabella.JPG|Albrecht en Isabella
Ofbeeldienge: Bruges basilica Mary of Burgundy.JPG|Maria van Bourgondië boovn heur vint Maximiliaan van Ôostnryk en heur stiefmoeder Margaretha van York
Ofbeeldienge:Bruges basilica Thierry of Flanders.JPG|Diederik van den Elzas en zyn vrouwe Sibylle van Anjou
Ofbeeldienge:Bruges basilica Philip of Flanders.JPG|Filips van den Elzas

## Externe koppelienge
*Inventaris Bouwkundig Erfgoed
Kathedroale

[thumb|De [Sint-Salvatorkathedroale in Brugge]]
thumb|De Sint-Moartnskathedroale van Yper
E **kathedroale** is by de katholiekn de kerke woa da ne bisschop zetelt. Dat is dus d'hoofdkerke van e bisdom. 

## Kathedroaln in West-Vloandern
*De Sint-Salvatorskathedroale in Brugge es d'hoofdkerke van 't bisdom Brugge. Tout in 1799 wos de Sint-Donaaskathedroale den bisschopszettel. Ge kut ounder 't *Crown Plaza Hotel* nog osan de foundoaschn van die oude kathedroale zien.

*De Sint-Moartnskathedroale in Yper is e kathedroale zounder bisschop. Da dateert nog van 'n tyde da Yper nog e bisdom wos (van 1561 tout 1801). De bekensdn bisschop van Yper wos Jansenius, noa wien de godsdienstige stromienge van et jansenisme genoemd es. Paus Johannes Paulus II èt in 2003 Gustaaf Joos tout titulaire eirtsbisschop van Yper benoemd.

## Andre kathedroaln in België
*Eirtsbisdom Mecheln-Brussel: 
**Sint-Romboutskathedroale (Mecheln) (sinsn 1559, d'hoofdkathedroale)
**Kathedroale van Sint-Michiel en Sint-Goedele (Brussel) (sinsn 1961, lik co-kathedroale)
*Bisdom Antwerpn: Ouze-Lieve-Vrouwekathedroale (1559-1803 en sinsn 1961)
*Bisdom Brugge: Sint-Salvatorskathedroale (sinsn 1834, ook kathedroale basilieke)
*Bisdom Doornik: Ouze-Lieve-Vrouwekathedroale
*Bisdom Gent: Sint-Baafskathedroale (sinsn 1559)
*Bisdom Hasselt: Sint-Quintinuskathedroale (sinsn 1967)
*Bisdom Luuk: Sint-Pauluskathedroale (sinsn 1801)
*Bisdom Noamn: Sint-Aubankathedroale (sinsn 1559)
Dudstock

**Dudstock** was e muziekfestival in Dizzêle, woar da mensn noa toe goengn vo de typische sfere en vo de mix an muziekgenres: van Disco over Punk noa PopRock en een bitje Techno. Je kost er groatis kampeern, 't was redelik betoalboar, en d'er woarn oltyd veel groepn van de streke en et land te zien.

## Geschiedenisse
Dudstock es ountstoan in 1995, toen da de platselikke KSA ne kêe wat anders wilde dan were ne fuif. In da êeste joar begostn ze me twêe groepkes, moar de joarn derip zyn ze uutgegroeid tot een redelik grôot festival da deuregoeng in de twiddn elft van april, voe 't latst in 2007.
## 2007
*Magnus 
*Daan
*Goose 
*Triggerfinger  
*The Real McKenzies
*Yevgueni
*The Van Jets
*Morda
*Gino's Eyeball
*Redquest

## 2006
*Front 242
*De Heideroosjes
*Kosheen
*Postman
*De Dolfijntjes XXL
*Gorki
*Flatcat
*Balthazar
*Bouvier
*Rafflesia

## 2005
*Vive La Fête 
*Admiral Freebee 
*Flip Kowlier 
*Venerea (Zw) 
*Daan
*Stash 
*La Kinky Beat (Sp) 
*A Brand 
*Severance 
*Gèsman en de zwoare combinoatie 
*Brave lyke a cowboy 
*Moses

## 2004
*Praga Khan 
*Donna Summer (USA) 
*'t Hof Van Commerce 
*Funeral dress 
*Wild turkey (vervanger Superdiesel) 
*Peter Pan Speedrock (Nl) 
*Flatcat 
*Str8away (Fr) 
*Diecast Unit 

## 2003
*Zita Swoon 
*De Dolfijntjes XL
*Undeclinable 
*Admiral Freebee 
*Shandon (It) 
*Goose 
*5 days off 
*Morda

## 2002
*De Heideroosjes (Nl)
*Flip Kowlier
*Skitsoy
*Lemon (ipv Admiral Freebee)
*Creams & Spices
*Pacific Beach Patrol
*Severance

## 2001
*De Mens
*Marky Ramone Group (USA)
*Les Truttes
*Geschmacksverstärker
*Spaceman Spiff
*I Against I (Nl)
*The Shandon (It)
*Fan (Nl)

## 2000
*Tom Robinson (UK)
*Janez Detd
*Naked Lunch (Os)
*Fence
*Paranoiacs
*A200 Club
*I shot biggles

## 1999
*De Mens
*Travoltas (Nl)
*Arid
*'t Hof van Commerce
*Scarrots
*Abyss 

## 1998
*Neven
*Brotherhood Foundation (Nl)
*Eden (nog met Roos van Acker)
*Jane's Detd
*Cowboys & Aliens
*Biro 

## 1997
*Kibri
*Kevin live
*Feed
*Mote
*Death Valley '69
*Orange Black

## 1996
*Feedback
*Death Valley '69
*Yellow Leaf
*Het ligt 

## 1995
*Gallow
*Death Valley

## Externe koppelienge
*Officiëeln site van Dudstock
Lauwe

**Lauwe** is e dorp in de Belgische provinsje West-Vloandern en e dêelgemêente van de stad Mêende. Der weunn een grôte 8000 menschn. Lauwe ligt teegn de Leie, die de nôordgrenze van de dêelgemêente is.

Roend Lauwe lign de stee Mêende en de dorpn Rekkem, Marke, Oalbeke en Wevelgem.
## Beziensweirdigheedn
:15px *Kykt noa [[Bouwkundig erfgoed in Lauwe]]*

Ofbeeldienge:Lauwe - Sint-Bavokerk 1.jpg|Sint-Bavokerke in Lauwe
Ofbeeldienge:Lauwe - Station 1.jpg|D'oude stoatie van Lauwe


## Bekende Lauweneirs
*Gilbert Bossuyt
*Bernard Lietaer
*Tony Sandler
*Lorenzo Staelens
*Willem Vermandere
Kerke

**Kerke** eit verschillende betêkenissn:
#Kerkgebouw: 't gebouw woa da gelovigen tope kommn om na de messe te goan en eucharistie te viern
#Katholieke kerke: de kerkelikke macht, de rôoms-katholieke kerke
#Kerke (gemêenschap): gemêenschap van olle christnn
Calmeynbus

thumb|Uutzichte van 't Calmeynbus.
't **Calmeynbus** is e bus van 60 ectoare da ligt in Oyenkerke. 

't Bus is angeplant in 1903, op angeevn van landbouwingenieur Maurice Calmeyn. Ze wildn toen kykn wuffer boomsôortn kostn groein in dunegebied. 't Bus moeste oek de landbouwgroundn beschermn teegn 't zand. 

De rykdom an veugels is 't er endeliks grôot. D'r loopn ôok gryze eekhoorns uut Korea round, die ollemoale ofstammeliengn zyn van enigte eekhoorns die overtyd ountsnapt gewist zyn uut de zoo van de vroegeren Meli (nu Plopsaland).  Ze keunn under doa blykboar goed in leevn oudn en ulder vôortplantn.

't Calmeynbus is sichtent 1935 beschermd landschap en 't makt ôok dêel uut van't Natura 2000-netwirk.
F.R. Boschvogel

thumb|<center>De Boschvogelroute, e veloroute deur de streke van 'Busveugel'
**F.R. Boschvogel**, pseudoniem voe **Frans Ramon** (1902, Erdryke - 1994), was ne Vlamsche schryver. Ie wier lokaal "busveugel" genaamd omdat ie em hele dagen met ze velo no de bussen trok. Ook ip hoge leeftyd ginkt ie em met ze velo nog langs de Brugsen Heirweg no Brugge, en ginkt em nog regelmatig her en der in de streke. Ie was getrouwd met Maria Coussemaecker.

Boschvogel leerde ip de Normaalschole van Toeroet voer ounderwyzer. Loater et em nog bygeleerd voer ounder andere regent en landmeter.

Ie wier surtout bekend voe de historische verhoaln dat em schreef. In de joaren 1950-1960 was 't ie 't populairst. Intussen zyn der vele van zyn werken verouderd omdan ze dikkers "naief katholyk" geschreevn zyn. 
Ne klassieker is bevoorbeeld zyn boek "Zandstuivers. Vier Houtlandsche novellen" uut 1954. Daarin schetst em een antal karakters. 

In 1943 et em de Karel Barbierprys gekreegn voe *Willem van Loo*.

Zyn oeuvre is ounderzocht gewist deur Franky Vantyghem. Der is intussen in Erdryke een Boschvogelkring ipgericht die probeert ip zyn werk te focussn. In 't dorp stoat er e beeldje van Boschvogel en der is ook e veloroute, de Boschvogelroute.
Boško Balaban

150px|thumb|right|Balaban by Dinamo Zagreb**Boško Balaban** (Rijeka, 15 oktober 1978) is e voetboller uut Kroatie. 

Balaban speelde overtyd voe Club Brugge, moa in ogustus 2007 is 'n were na Dinamo Zagreb gegoan. E speelt ouk by de nationoaln ploeg van Kroatie, oundertusschn 35 kêers, woarin dat 'n 10 gols emakt et. 

Balaban is een anvaller die gemakkelik gols makt. Ze specialiteit is 't neemn van vryschoppn. Voe Brugge at 'n vele belangryke gols emakt. Balaban et de noame van nie ossan eevn vele goeste t'en voe te foetboln, en dikkers veel te vele ollêne te wuln doen. 't Es et type speler da ne hêle match ounzichtboar kan zyn, moar ton toch de belangryke golle makt. Doardeure ein supporters de neigienge om em ofwel te verofgoodn, ofwel te verofschuuwn. 

## Voetbolcarrière
*1995 - 2000:  NK Rijeka (97 matchn, 21 gols)
*2000 - 2002:  Dinamo Zagreb (27 matchn, 14 gols)
*2002 - 2003:  Aston Villa (8 matchn, 0 gols)
*2003 - 2003:  Dinamo Zagreb (24 matchn, 15 gols)
*2003 - 2004:  Aston Villa (0 matchn, 0 gols)
*2004 - 2007:  Club Brugge (116 matchn, 58 gols)
*2007 - 2009:  Dinamo Zagreb (31 matchn, 19 gols)
*2009 - 2010:  Panionios
Michael Klukowski

thumb|<center>Michael Klukowski in 2012
**Michael Klukowski** (Amstetten, Ôostnryk, 27 meie 1981) is e Canadeeschn foetbolliest, die ouk de Poolsche nationaliteit et. E speelt mêestol lienkschn bak, mor e kut oek up aar plekkn speeln. E speelde van  2005 toet 2010 by Club Brugge. Ie kwam in de ploeg voe Peter Van der Heyden te vervangn, moar ie wos nie oltyd 100% zeker van ze plekke in de ploeg (oundermêer deur blessures). Zyn latste ploeg is APOEL Nicosia, Cyprus.

In 2003 eit ie me La Louvière de Beker va Belgje gewonn.

## Carrière
### Ploegn
* Oshawa Kicks (Canada) (als jeugdspeler)
* Scarborough Blues (Canada) (als jeugdspeler)
* 1998 - 1999: Dijon (Vrankryk) 
* 1999 - 2000: Tourcoing (Vrankryk) 
* 2000 - 2002: Rysel (Vrankryk) 
* 2002 - 2004: La Louvière
* 2005 - 2010: Club Brugge
* 2010- 2011: Ankaragüçü (Turkeye)
* 2011- 2012: Manisaspor (Turkeye)
* 2012- 2013: APOEL Nicosia (Cyprus)

### Nationoale ploeg
En et oek ol 29 kirs voe Canada espeeld, doarin et 'n nog gin gols emakt.

## Externe koppelienge
*Michael Klukowski ip de site van Club Brugge
Wendune

**Wendune** (officieel Nederlands: *Wenduine*) (ook Wyndune)  is een dêelgemêente van de kustgemêente D'n Oane.
In Wendune weunn d'r apeuprès 4000 menschn.
## Geschiedenisse
Wendune is mo round 1180 een zelfstandige parochie gewordn. Vodien was 't afhankelik van de kerke van Uutkerke. 't Belangrykste aspect van z'n geschiedenisse is de bloeiende zêevisscherie. In 1378 ad Wendune een visschersvlôot van 43 bôotn. De visschers addn ton nie allêne last van koapers en oorlogvoerende scheepn moar ook van de "bruunvis" die ze "meerzwyn" (marswin) noemdn. Die vis beschoadigde under visnettn. Van de proost van Sint Donaas in Brugge èn ze ton de toeloatienge gekregen van ip 't meerzwyn te joagen "met 't harpoen zonder pardoen". 

Uut de visschershistorie èt Wendune z'n woapnschild overg'oudn da nu ipgenomen is in 't nieuw woapnschild van D'n Oane. In 1424 ad de visschersgilde van Wendune een nieuwe vlagge nôdig. Dorip stound de tekst: "Met 't harpoen zonder pardoen". 

Vanof de 16e êeuwe gienk de visscherie styf achteruut en in de 18e en 19e êeuwe was Wendune moar een klein dorptje nie mè. Tout 1870 leefde de bevolkienge styf ofgezounderd, mo 't ipkommend kusttoerisme brocht doa veranderinge in. Touristn uut Blanknberge maktn een stevige wandelienge no Wendune "per ezel". En nateurlik deurdege 't nie lange êer dat er 'n poar cafés kwoamn woa da ze kostn genietn van een stute met espe of een koekestute mè kaffie. 
In 1886 kwamt er een boane noa Blanknberge en in 1886 de stoomtram van Ostende noa Blanknberge. 't Gemêentebestier ad dovôren de gigantische somme van 57000 fr. tegoare gescharreld.

Round 1895 wierden grôte openboare werkn gestart en groeide 't bescheidn Wendune uut tout "de prinsesse der badsteden".
## Beziensweirdigheedn
:15px *Kykt noa [[Bouwkundig erfgoed in Wenduune]]*
## Attracties
* Wendune èt  'n rustig en familiaal karakter. Alles is dichte by: zêe, strange, bus, dunen, wienkels en cafeetjes mè gezellig drukke terrasjes.
* Van ip de "Spioenkop", een koddig uzetje dat boven ip een dune van 31 meter stoat, è je een prachtig panorama van bus, dunen, zêe en rotonde.
* De rotonde is een ideale speelplekke vo de klêne jounges. Je kunt 'r go-kartn, skeeleren en petanque spelen en j'èt doar ook 't Wielingenzwembad.
* Ip de roundienge van de zêedyk stoat 't standbeeld van groaf de Smet de Naeyer (1843-1913) êeste minister ounder Leopold II. Die groaf è styf vele gedoan vo den uutbouw van de Belgische kustinfrastructeure.
* In Wendune ist joarleks reuze feesten. Iedere zomer ist nen stoet int centrum von Wendune.
* Zêewiedinge is een feeste ip pinkstermoandaage. Ip deze dag word de wiedinge von de zêe gevierd.
* In augustus eje de nacht von Wendune, tis ton entertaiment ip d'n diek en ipt strange ist tonne vierwerk.

Ofbeeldienge:Wenduine - Kerk Heilige Kruisverheffing 1.jpg|Kerke van d'Illige Kruusverheffienge
Ofbeeldienge:Wenduine - Hubertmolen 1.jpg|Hubertmeuln
Ofbeeldienge:Wenduine - Zeedijk 1.jpg|Zeedyk en strange
Ofbeeldienge:Wenduine - Skyline.jpg|Uutzicht ip Wendune vanof de Spioenkop
Ofbeeldienge:Wenduine R01.jpg|Uutzicht ip Wendune vanof 't strange


## Externe koppelienge
*Website Den Hoane-Wendune
Letland

**Letland** is e repubiek in Nôordôost-Europa. 't Is de middelstn van de 3 Baltische landn. In 't nôordn grenst 't an Estland, in 't zuudn an Litouwn e Wit-Rusland en in 't ôostn an Rusland. Me rond de 2 miljoen inweuners en een uppervlakte va 64589&nbsp;km² is 't êen van de minst e dunst bevolkte landn van d' Europeesche Unie (34,3 inw/km²). 'n Oofdstad is Riga, ze spreekn der Lets. 

Letland kwam in 1991 were oenofankelik, achter da 't joarenlank bezet wos deur de Sovjets. Sedert 1 meie 2004 is 't lid van d' Europeesche Unie en sedert 1 januoari 2014 is den Euro 't officieel betoalmiddel.

## Grotste steedn
'n Oofdstad va Letland is Riga (732.000 inweuners). Achter Riga ej nog: Daugavpils (109.000 inweuners), Liepāja (86.000), Jelgava (66.000), Jūrmala (56.000), Ventspils (44.000), Rēzekne (40.000).
thumb|left|<center>Koarte van Letland
Ostensche Compagnie

Den **Ostensche Compagnie** is ip 19 december 1722 ipgericht oender de name **Generale Keizerlijke en Koninklijke Indische Compagnie**.  Den oofdzetel was in Antwerpn en den uutboatiengszetel in Ostende.
[thumb|left|<center>[Karel VI van et HRR|Keizer Karel VI]]
## Uprichtienge
Ip da moment was Vloandern 'n oenderdeel van de Oostenrykse Nederlandn en wier et vanuut Oostenryk bestierd deur den Absburgsen keizer Karel VI.  De Compagnie kreeg et monopolie vo de voart ip Afrika en Oost- en West-Indië.  Deur de iprichtienge van de Ostensche Compagnie wildn de Vloamingen e stiksje meepakken van de ipbriengstn van de styf florissante Oost-Indiëcommersje.  En da da lukte bewyst da der ip e bepaald ogenblik 58% van de thee die in West-Europa wierd ingevoerd in Ostende verkocht wierd.  Ip wa daan ze uut China invoerden, makten ze deur de band meer of 150% winste.  De Compagnie stichtte zelfs twi kolonies: Cabelon, by Madras, en Banquibazar, ip den oever van de Ganges.

## Te grote concurrensje
[thumb|<center>Keizerinne [Maria Theresia]]
D’Ollanders, die styf vele succes addn met under VOC, wilden koste wa kost de Ostensche Compagnie saboteern.  Een Ollander die ols matroos ip èèn van de schepen van de Compagnie voarde, wierd ter dood veroordeeld mo omda der toch nog te vele under kanse waagden, wierd de straffe veroogd me vodien nog een antal zweepslaagn in ’t openboar.  D’Ollanders en ook verschillige factorieën van de Compagnie angevollen.

De Compagnie most der mee stopn oender druk van d'Ollanders, de Iengelsche en de Fransche die me ’t Verdrag va Weenn ip 16 moarte 1731 Maria Theresia ols keizerinne erkenden (Karel VI aa gin zeuns) mor eisten da de Ostensche Compagnie geliquideerd werd. In de praktyk en eur activiteitn toet in 1777 bluuvn deuregoan.

## Upvolger
Een van de grote andeelouders was de bankier Charles de Proli. Ze zeune Pierre begost in 1781 met den ipvolger: de Azioatische compagnie. Dankzy de sloavnandel marcheerde da styf goed, mo voe polletieke redens en 't failissement van de Proli was da rap were upgekuust in 1785. Ostende is dus nog een endje e bloeind centrum gewist voe sloavenandel.

## Bronnn

* K.Degryse, in *Spiegel Historiaal*, 1973, p112
* J.Undwehr, *VOC*, page 14-46
* N.Laude, *La Compagnie d'Ostende et son activité commerciale au Bengale, 1725-1730*
* E.Stols, A companhia de Ostende e os Portos Brazileiris. In: *Estudos Hist.S*
* P.Vandewalle, Oostende ten tijde van de Oostendse Compagnie, in: *Oostende kruispunt van Europa, een koningklijke stad.*
* J. Parmentier, *Oostende en Co*
* J. Parmentier, *De holle compagnie, smokkel en legale handel onder Zuid-Nederlandse vlag in Bengalen, ca. 1720-1744*
* D. Wybaillie, *Het aandeelhoudersschap van de Oostendse Compagnie* (onuitgegeven licentiaatsverhandeling VUB 2004)
## Externe koppeliengn
* De Generale KeYzerlijke en Koninklijke Indische Compagnie
* De Oostendse Compagnie
*  De Oostendse Compagnie
* De Oostendse Compagnie
* Archief Oostende
* Slavenhandel ?
Rekkem

**Rekkem** is e dorptje in de Belgische provinsje West-Vloandern e dêelgemêente van Mêenn. D'er weunn e klêne vuufduusd menschn. Rekkem ligt in 't zuudn van de provinsje, teegn Moeskroen i Wallonië en tegen Frankryk.

Rekkem-centrum ligt in 't noordn van 't groundgebied, meer noa 't zuudn ligt 't gehucht Paradys. In 1963, by de definitieve vastleggienge van de toalgrenze, is de *Risquons-Tout* (e gehucht va 0,39 km² met e stik of 500 inweuners) overgeheveld van de gemeente Rekkem noa de stad Moeskroen, die tonne Woals werd. 

't Dorpscentrum ligt an de N366 (Moeskroenstraat) tusschn Mêenn-centrum en Moeskroen. De Lauwestraat en Priester Coulonstraat sluutn hierip an en verbienn 't dorp met Lauwe, da vlakby ligt. Tusschn Rekkem-centrum en 't gehucht Paradys in loopn de Dronckaertstraat (d'oede verbiendingsboane tusschn Kortryk en 't Franse Rysel) en de autostrade A14/E17.

In 't ôosten van de dêelgemêente ligt er e stik van 't industrieterring LAR, genoemd noa de drie dêelgemêenten woadat iligt: Lauwe - Oalbeke - Rekkem.

## Attracsjes
:15px *Kykt noa [[Bouwkundig erfgoed in Rekkem]]*

* De parochjekerke va Rekkem es de Sint-Nikloaskerke, gebouwd in de 12sten êeuwe. De kerke is e beschermd monument sedert 1939.


Ofbeeldienge:Rekkem - Sint-Niklaaskerk.jpg|Sint-Nikloaskerke


## Bekende Rekkemnoars
* Klaas Delrue, zanger van Yevgueni
Zuudschôte

**Zuudschôte** (*Nederlands*: Zuidschote) is de klinste dêelgemêente van Yper me ze 300 inweuners. In 1971 wos 't ol e stik van Boezienge ekomn en 't gienk 1977 mei met die parochie over in Yper. Ounder Zuudschôte volln oek de gehuchtn Stêenstroate en Lizern.

Vôorn Êesn Ôorloge a Zuudschôte nog e klêne 600 inweuners, mo derachter et de parochie nem in dat upzicht nôois echt ersteld.
## Beziensweirdigheedn
:15px *Kykt noa [[Bouwkundig erfgoed in Zuudschote]]*
Jan Theuninck

[thumb|right|[Yperiet deur Jan Theuninck]]
thumb|right|Jan Theuninck (2003)

**Jan Theuninck** (Zunnebeke, 7 juni 1954) is è West-Vlamsche kunstnoare die schilderyen makt 
met acrylverve en korte gedichtn schryft over 'n oorloge. En is vertoald in 't Nederlands, 't Frans, 't Iengels, 't Italioans en 't Duuts.

## Uusjebaa

::: Die drank, die drank!
::: En en is zo lank
::: … d’n weg noar uus.

::: ’t Droait ol die d’r is
::: ieder’n stap is mis
::: … op weg noar uus.
 

::: Sluts te pooëte
::: roll’n ‘k in de gooëte
::: … op weg noar uus.

::: ’t Sjchimmert ol da’k zieën
::: èèpt er mien etwieën
::: … op weg noar uus?
 

::: Uusjebaa, bluuf stoan;
::: lat ’n nuus t’ oop e goan,
::: dien weg noar uus.

## Externe koppeliengn
*Gedichtn over schilderyen
*'t Grôte poëziearchief me Jan Theuninck
*Expositië G20 in Seoul, Korea
* Vredesmuseum Olland
Willy Spillebeen

thumb|<center>Willy Spillebeen in 2009.
**Willy Spillebeen** (Rôzebeke, 30 december 1932) es nen West-Vlamschen schryver en dichter, ôok vo de jeugd. 

Geboorn in Westrôzebeke, moar oundertussn veruusd noa Mêenn, woar dat y sedert 1958 leroare Frans en Nederlands es. Vanof 1959 begost y me dichtn en in 1966 eit y zynen êestn boek uutgegeevn. Noast et schryvn van boekn es't y ôok betrokkn by veel literaire tydschriftn, gelyk *Ons Erfdeel* en *Nieuw Vlaams Tijdschrift*. Je neit ook 2 joar lesse gegeevn in Amerika an 'n Unief van Wisconsin. 

## Oeuvre
*1959: De spiraal
*1962: Naar dieper water
*1963: Emmanuel Looten, de Franse Vlaming
*1966: Jos de Haes
*1966: Groeipijn
*1967: Een zevengesternte
*1970: Steen des aanstoots
*1973: Hubert van Herreweghen
*1973: Gedichten 1959-1973
*1973: Een teken van leven
*1974: Drie x drempelvrees
*1974: André Demedts
*1977: De geboorte van het stenen kindje
*1977: De vossejacht, een dodenboek
*1977: Ontwerp van een landschap
*1978: Woorden in de stroom
*1978: J.H. Leopold
*1979: Herinneringen aan de toekomst
*1981: Ida Gerhardt
*1982: Voorbij de populieren
*1982: Aeneas
*1983: Doornroosjes honden
*1984: De hel bestaat 
*1985: De varkensput 
*1987: Cortés, of De val
*1992: De anonieme jezuïet
*1995: Land van vergeten
*1998: Gods gouden ogen
*2000: Busbeke of de thuiskomst
*2001: Anastasia
*2005: Serge/Samuel

## Pryzn
In 2006 eit y de Thea Beckmanprys vô zyn kinderboek 'Serge/Samuel' gekreegn.
Jozef Deleu

[thumb|Jozef Deleu (foto van [Michiel Hendryckx)
]]
**Jozef Deleu** (Roeseloare, 20 april 1937) es nen West-Vlamschn dichter en schryver. Moar j'es vôorol bekend als iprichter van het tydschrift *Ons Erfdeel*, woarvan dat ie van 1957 tot 2002 hôofdredacteur wos, en ols afgevoardigd bestuurder van de *Stichting Ons Erfdeel* dat ie leidt vanuut Rekkem. J'es gekend als vôorvechter van de Nederlandsche (toal)cultuur. 

## Werk
*De ontmoeting (1962)
*Schaduwlopen (1963)
*Ludo en Fliepo (1965)
*De purperen jasmijn (1966)
*Nederlander en Europeër (1966)
*Nachtwerk (1970)
*Brieven naar de overkant (1972)
*De stilte groeit (1975)
*Frans-Vlaanderen (1972)
*Groot gezinsverzenboek, vijfhonderd gedichten over leven, liefde en dood (bloemlezing, 1976)
*Gezangen uit het achterland (1981)
*Tekenen van tijd (1984)
*De hazen aan de kim (1985)
*De pleinvrees der kanunniken (1987)
*Citoyen de la Frontière (1988)
*Een beetje Columbus zijn (1989)
*Voorbij de grens. Lyrisch proza 1972-1988 (1990)
*De pleinvrees der kanunniken (1993)
*De jager heeft een zoon (1995)
*Hazen troepen samen (2000)
*Gras dat verder groeit (2005)
*Het gaat voorbij (2007)

## Pryzn
*Prys Vlamsche poëziedoagn (1965)
*Karakterprys Visser Neerlandia (1970)
*Orde van de Vlaamse Leeuw (1972)
*Zilveren Medaille Robert Schuman (1973)
*André Demedtsprys, mè vrouwe Annemarie Deblaere (1974)
*Êresenateur van de Europeesche Bewegienge (1976)
*Prix Descartes (1974)
*'s Gravesandeprys van de Jan Campert Stichtienge (1981)
*Lieven Gevaert Prys (1989)
*Grôte Cultuurprys van Ôost-Vloandern (1989)
*Prys van 't PEN-Centrum Vloandern (1991)
*Adam de la Poésie (1994)
*Êredoctoroat Universiteit Gent (1994)
*Prys Poëzie van West-Vloandern (1995)
*Taaluniepenning van de Nederlandse Taalunie (1995)
*Commandeur in de Orde van Oranje – Nassau (Holland, 1996)
*Chevalier de l'Orde National du Mérité (Vrankryk, 2001)
*Prys van de Vlamsche Regerienge (2002)
*Gouden Êrepennienge van 't Vlams Parlement (2002)
*Officier des Arts et Lettres (Vrankryk, 2003)
*Êreburger van de Stad Menen (2003)
*Grôotofficier in de Leopoldorde (2003)
*Prys Vlaams-Nederlandse Culturele Samenwerking (2009, mè Jeroen Brouwers)

## Externe koppelienge
*Officieeln website
20 april

**20 april** is den 110stn dag van 't joar (111stn dag in e schrikkeljoar) in de gregorioansche kalender. 't Volgn nog 255 doagn toet 't ende van 't joar.
## Geboorn
* 1726 - Joseph de Ferraris
* 1889 - Adolf Hitler
* 1937 - Jozef Deleu